Ehdotus EUROOPAN PARLAMENTIN JA NEUVOSTON PÄÄTÖS Euroopan globalisaatiorahaston varojen käyttöönotosta talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen 28 kohdan mukaisesti (EGF/2013/000 TA 2013 – tekninen apu komission aloitteesta) /* COM/2013/0291 final */





PERUSTELUT Talousarviota koskevasta kurinalaisuudesta ja moitteettomasta varainhoidosta 17. toukokuuta 2006 tehdyn Euroopan parlamentin, neuvoston ja komission välisen toimielinten sopimuksen[1] 28 kohdan mukaisesti Euroopan globalisaatiorahastosta (EGR) voidaan ottaa joustovälineen avulla käyttöön vuosittain enintään 500 miljoonaa euroa ylittämällä rahoituskehyksen asianomaisten otsakkeiden enimmäismäärät. Rahastosta myönnettävään rahoitustukeen sovellettavista säännöistä säädetään Euroopan globalisaatiorahaston perustamisesta 20. joulukuuta 2006 annetussa Euroopan parlamentin ja neuvoston asetuksessa (EY) N:o 1927/2006.[2] HAKEMUKSEN TIIVISTELMÄ JA ANALYYSI Keskeiset tiedot: EGR-viitenumero EGF/2013/000 Euroopan komissio Tekninen tuki Hallintomenot: budjetti euroina 750 000 hallintomenot % (katto: 0,35 %) 0,15 % Asetuksen (EY) N:o 1927/2006 8 artiklan 1 kohdan mukaisesti osuus, joka vastaa 0,35:tä prosenttia EGR:n vuotuisesta enimmäismäärästä, voidaan käyttää vuosittain tekniseen apuun komission aloitteesta. Rahoitettava tekninen apu ja sen arvioitujen kustannusten erittely 1. Tuki käytetään asetuksen (EY) N:o 1927/2006 8 artiklan 1 ja 4 kohdassa ja 9 artiklan 2 kohdassa mainittuihin menoihin seuraavasti: 2. Seuranta: Komissio kerää jatkossakin tiedot saaduista hakemuksista ja maksetuista tuista sekä ehdotetuista ja täytäntöön pannuista toimenpiteistä. Lisäksi se päivittää EGR:ää koskevan tilastokatsauksen tiedoilla, jotka ulottuvat vuoden 2013 loppuun saakka. Viime vuosina tehtyjen valmistelutöiden ansiosta tämä voidaan tehdä käyttämällä komission tavanomaisia hallintoresursseja. 3. Tiedotus: EGR:n verkkosivustoa,[3] joka perustettiin komission työllisyys-, sosiaali- ja osallisuusasioiden pääosaston alaisuuteen ja jonka ylläpidosta vastaa asetuksen (EY) N:o 1927/2006 9 artiklan 2 kohdan mukaisesti komissio, päivitetään ja laajennetaan jatkuvasti. Kaikki sivustolle lisättävät uudet tiedot myös käännetään kaikille EU-kielille. Uudesta EGR-asetuksesta laaditaan tietoja, ja lisäksi huolehditaan EGR:n vuosikertomuksen laadinnasta, kääntämisestä, painamisesta ja jakelusta. Yleistä tietoisuutta EGR:stä ja EGR:n näkyvyyttä edistetään. EGR:ää käsitellään erilaisissa komission julkaisuissa ja audiovisuaalisissa esityksissä. Näistä toimista aiheutuvien kustannusten arvioidaan olevan 80 000 euroa. 4. Tietopohjan luominen: Komissio jatkaa toimia luodakseen EGR-hakemuksia varten sähköisen hakemuslomakkeen ja sellaiset vakiomenettelyt, joiden ansiosta uuden EGR-asetuksen mukaisia hakemuksia voidaan yksinkertaistaa ja niiden käsittelyä nopeuttaa ja joiden ansiosta on helpompi laatia raportteja eri tarpeisiin. Myös loppuraporttilomakkeille ollaan luomassa vakiomuotoja tarkoituksena keventää jäsenvaltioille koituvaa hallinnollista rasitetta. Komissio parantaa tietokantaa, joka sisältää EGR-tapauksia koskevat tiedot ja luvut muun muassa työntekijöistä, toimenpiteistä ja tuloksista. Näistä toimista aiheutuvien kustannusten arvioidaan olevan 80 000 euroa. 5. Hallinnollinen ja tekninen tuki: EGR-yhteyshenkilöiden asiantuntijaryhmä, johon kuuluu yksi jäsen jokaisesta jäsenvaltiosta, pitää kaksi kokousta, joihin on arvioitu tarvittavan yhteensä 70 000 euroa. 6. Lisäksi komissio huolehtii jäsenvaltioiden verkostoitumisesta. Verkostoitumistoimen päätapahtumana on EGR:n täytäntöönpanosta huolehtiville henkilöille järjestettävä seminaari, jossa hyödynnetään nykyisen asetuksen (2007–2013) aikana saatuja kokemuksia valmistautumiseksi uuteen asetukseen (2014–2020). Näistä toimista aiheutuvien kustannusten arvioidaan olevan 120 000 euroa. 7. Arviointi: Komissio toteuttaa EGR:n (2007–2013) jälkiarvioinnin viimeisen vaiheen teettämällä ulkoisella konsultilla arvion EGR-tapauksista, kun ne on saatettu päätökseen. Arvioinnissa keskitytään EGR:n vaikutuksiin ja sen aikaansaamaan lisäarvoon nykyisellä kaudella. Arvioinnin kustannusten arvioidaan olevan 400 000 euroa. Toimet || Arvioitu lukumäärä || Kustannukset/toimi arviolta (euroa) || Kustannukset yhteensä (euroa) Seuranta || || || 0 Tiedotustoimet || Useita || Useita || 80 000 Tietopohjan luominen || Useita || Useita || 80 000 Hallinnollinen ja tekninen tuki: EGR-yhteyshenkilöiden asiantuntijaryhmän kokoukset || 2 || 35 000 || 70 000 Hallinnollinen ja tekninen tuki: EGR:n täytäntöönpanoa koskeva verkostoituminen || Useita || Useita || 120 000 Jälkiarviointi kaudesta 2007–2013 || 1 || 400 000 || 400 000 Arvioidut kustannukset yhteensä || || 750 000 Rahoitus 8. EGR:n vuotuiset kokonaismäärärahat ovat 500 miljoonaa euroa. Asetuksen (EY) N:o 1927/2006 8 artiklan 1 kohdan mukaan 0,35 prosenttia tästä määrästä (eli 1 750 000 euroa) voidaan käyttää vuosittain tekniseen apuun komission aloitteesta. Tällä hetkellä vuoden 2013 koko määrä on edelleen käytettävissä; tekniseen apuun ei ole vielä osoitettu mitään. 9. Ehdotettu määrä komission aloitteesta annettavaan tekniseen apuun on 750 000 euroa vuonna 2013. Tämän määrän käyttöönoton jälkeen on jäljellä 1 000 000 euroa mahdollisesti käytettäväksi, jos myöhemmin vuoden aikana ilmenee lisätarvetta. 10. Ottaen huomioon EGR:stä myönnettävän tuen enimmäismäärän, joka on laskettu asetuksen (EY) N:o 1927/2006 8 artiklan 1 kohdan mukaisesti, samoin kuin määrärahojen uudelleenkohdennusten osalta käytettävissä olevan liikkumavaran, komissio ehdottaa, että EGR:n varoja otetaan käyttöön koko edellä mainittu määrä, joka kohdennetaan rahoituskehyksen otsakkeeseen 1 a. 11. Esittämällä tämän ehdotuksen rahaston varojen käyttöönottamiseksi komissio aloittaa yksinkertaistetun kolmikantamenettelyn 17. toukokuuta 2006 tehdyn toimielinten välisen sopimuksen 28 kohdan mukaisesti varmistaakseen molempien budjettivallan käyttäjien hyväksynnän sekä rahaston käyttötarpeelle että tarvittavalle määrälle. Komissio pyytää sitä budjettivallan käyttäjää, joka ensimmäisenä hyväksyy tämän ehdotuksen asianmukaisella poliittisella tasolla, ilmoittamaan aikomuksistaan toiselle budjettivallan käyttäjälle ja komissiolle. Jos jompikumpi budjettivallan käyttäjä ei hyväksy ehdotusta, järjestetään muodollinen kolmikantakokous. 12. Komissio esittää erikseen siirtopyynnön asiaa koskevien maksusitoumusmäärärahojen kirjaamiseksi vuoden 2013 talousarvioon 17. toukokuuta 2006 tehdyn toimielinten sopimuksen 28 kohdan mukaisesti. Maksumäärärahojen lähteet 13. Tekniseen apuun tarvittavat 750 000 euroa katetaan EGR-budjettikohdan määrärahoista. Ehdotus EUROOPAN PARLAMENTIN JA NEUVOSTON PÄÄTÖS Euroopan globalisaatiorahaston varojen käyttöönotosta talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen 28 kohdan mukaisesti (EGF/2013/000 TA 2013 – tekninen apu komission aloitteesta) EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan unionin toiminnasta tehdyn sopimuksen, ottavat huomioon talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen[4] ja erityisesti sen 28 kohdan, ottavat huomioon Euroopan globalisaatiorahaston perustamisesta 20 päivänä joulukuuta 2006 annetun Euroopan parlamentin ja neuvoston asetuksen (EY) N:o 1927/2006[5] ja erityisesti sen 8 artiklan 2 kohdan, ottavat huomioon komission ehdotuksen[6] sekä katsovat seuraavaa: 1) Euroopan globalisaatiorahasto, jäljempänä ’EGR’, on perustettu lisätuen tarjoamiseksi vähennetyille työntekijöille, jotka kärsivät maailmankaupassa tapahtuneiden huomattavien rakenteellisten muutosten seurauksista, ja heidän auttamisekseen työmarkkinoille uudelleen integroitumisessa. 2) Toukokuun 17 päivänä 2006 tehdyn toimielinten sopimuksen mukaisesti EGR:n varoja voidaan ottaa käyttöön vuosittain enintään 500 miljoonaa euroa. 3) Asetuksen (EY) N:o 1927/2006 mukaan 0,35 prosenttia vuotuisesta enimmäismäärästä voidaan käyttää vuosittain tekniseen apuun komission aloitteesta. Näin ollen komissio ehdottaa, että varoja otetaan käyttöön 750 000 euroa. 4) EGR:stä olisi sen vuoksi otettava käyttöön varoja teknisen avun antamiseksi komission aloitteesta, OVAT HYVÄKSYNEET TÄMÄN PÄÄTÖKSEN: 1 artikla Euroopan globalisaatiorahastosta otetaan käyttöön 750 000 euroa maksusitoumusmäärärahoina ja maksumäärärahoina osana varainhoitovuotta 2013 koskevaa Euroopan unionin yleistä talousarviota. 2 artikla Tämä päätös julkaistaan Euroopan unionin virallisessa lehdessä. Tehty Brysselissä Euroopan parlamentin puolesta Neuvoston puolesta Puhemies Puheenjohtaja [1] EUVL C 139, 14.6.2006, s. 1. [2] EUVL L 406, 30.12.2006, s. 1. [3] Ks. http://ec.europa.eu/egf. [4] EUVL C 139, 14.6.2006, s. 1. [5] EUVL L 406, 30.12.2006, s. 1. [6] EUVL C […], […], s. […].